Քեյխաշան Բասու

**Քեյխաշան Բասու** (), կանադացի բնապահպան և մարդու իրավունքների ակտիվիստ։ Արաբական Միացյալ Էմիրություններից։ Բասուն հանդես է գալիս խաղաղության, երեխաների իրավունքների, կրթության, գենդերային հավասարության և կլիմայական արդարության թեմաներով։ Նա *Green Hope* հիմնադրամի նախագահն է, *World Future Council* հասարակական կազմակերպության ամենաերիտասարդ խորհրդականը, *Parliament of the World's Religions* կազմակերպության ամենաերիտասարդ հոգաբարձուն։

2016 թվականի Խաղաղության միջազգային մանկական մրցանակի դափնեկիր է։

## Կենսագրություն
Քեյխաշան Բասուն ծնվել է Դուբայում՝ հնդիկների ընտանիքում։ Ավելի ուշ ապրել է Տորոնտոյում (Կանադա)։

Բասուն հաճախել է Դեյրա միջազգային դպրոցը Դուբայում և ավարտել է Հյուսիսային Տորոնտոյի ինստիտուտը։ 2022 թվականի հունիսին նա ավարտել է Տորոնտոյի համալսարանը՝ ստանալով արվեստի բակալավրի բարձր կոչում, որտեղ նա մասնագիտացել է բնապահպանական ուսումնասիրությունների, կանանց և գենդերային ուսումնասիրությունների և բնապահպանական աշխարհագրության ոլորտներում։

12 տարեկան հասակում հիմնադրել և դարձել է *Green Hope* հիմնադրամի նախագահը, որը զբաղվում է կայուն զարգացման հարցերով, ամբողջ աշխարհում երեխաներին և երիտասարդներին կրթելու և հզորացնելու միջոցով` նրանց ներգրավելով Կայուն զարգացման նպատակների (ԿԶՆ) իրականացման գործընթացում։ *Green Hope*-ն օգտագործում է « Շրջակա միջավայրի ակադեմիա» կոչվող պրոպագանդայի յուրօրինակ գործիքը, ներառյալ նորարարական հաղորդակցության միջոցները, ինչպիսիք են կիրառական արվեստը, երաժշտությունը, սպորտը, թատրոնը և պարը, ինչպես նաև գիտատեխնիկական կրթությունը, որպեսզի բոլոր տարիքային խմբերին ընդգրկի ԿԶՆ-ների մասին տեղեկատվության տարածման գործընթացում։ Հիմնադրամն ընդհանուր առմամբ ունի 3000 անդամ Կանադայում, Սուրինամում, Արաբական Միացյալ Էմիրություններում, Օմանում, Կատարում, Բահրեյնում, Միացյալ Նահանգներում, Ինդոնեզիայում, Մալայզիայում, Կամբոջայում, Ավստրալիայում, Քենիայում, Բահամյան կղզիներում, Չիլիում, Վիետնամում, Սեյշելներում, Շվեդիայում, Նիդեռլանդներում, Կոնգոյի Դեմոկրատական Հանրապետությունում, Պերուում, Շրի Լանկայում, Հնդկաստանում, Նեպալում, Բանգլադեշում, Կիրիբաթիում և Լիբերիայում, որտեղ անցկացնում է սեմինարներ և կոնֆերանսներ կայուն զարգացման նպատակների իրականացման շուրջ։

2013 թվականին երկու տարի ժամկետով ընտրվել է ՄԱԿ-ի Շրջակա միջավայրի ծրագրի երեխաների և երիտասարդության հարցերով գլոբալ համակարգող` դառնալով կազմակերպության պատմության մեջ այդ պաշտոնում երբևէ ընտրված առաջին անչափահասը։

2021 թվականին Բասուն օնլայն տիրույթում անցկացվող Խաղաղության կրթության օրվա առաջին ամենամյա համաժողովի հիմնական բանախոսն էր։

2022 թվականին Բասուն վարում էր հանդիպում ՄԱԿ-ի Կողմերի համաժողովի (COP27) գագաթնաժողովում։ Խմբի կազմում ընդգրկված էին միջազգային բնապահպանական քաղաքականություն մշակողներ, ինչպիսին է Սուսանա Մուհամադը։

## Ստեղծագործություն
2015 թվականին լույս է ընծայել «Հույսի ծառը» («The Tree of Hope») պատմվածքների ժողովածուն, որը պատմում է մի աղջկա մասին, որը միջոցներ է ձեռնարկում կլիմայի փոփոխության հետևանքները մեղմելու համար։

## Քննադատություն
2020 թվականին ՄԱԿ-ի Գլխավոր Ասամբլեայի նախագահ Մարիա Էսպինոսան 73-րդ նստաշրջանում Քեյխաշան Բասուին տվել է հետևյալ բնութագիրը.

## Մրցանակներ
* 2016 թվականին ՝ Խաղաղության միջազգային մանկական մրցանակը
* 2016 թվականին ՝ ՄԱԿ-ի Մարդու իրավունքների չեմպիոն
*2018 թվականին ՝ Կանադայի 25 ազդեցիկ կանանցից մեկը
* 2020 թվականի գարնանը ՝ որպես երիտասարդ հետազոտող
* 2020 թվականին ՝ Voices Youth Award մրցանակակիր
*2021 թվականին ՝ Համաշխարհային գրագիտության մրցանակակիր ՝ երիտասարդների գրագիտության մեջ նշանակալի ավանդի համար

## Ծանոթագրություններ

Կատեգորիա:Արաբ ակտիվիստներ
Կատեգորիա:Արաբ բնապահպաններ
Կատեգորիա:Մարդու իրավունքների պաշտպաններ